काठमांडू कनेक्शन

काठमांडू कनेक्शन एक भारतीय हिंदी भाषा की वेब सिरीज़ है जो सचिन पाठक द्वारा निर्देशित की गई है। इसमें अमित सियाल, अक्ष परदासनी और अंशुमान पुष्कर मुख्य भूमिका में हैं। इस शो का पहला सीज़न जो रिलीज़ हुआ था वह १९९३ मुंबई बम विस्फोट की घटनाओं से प्रेरित था और दूसरे संस्करण में दिसंबर 1999 के कुख्यात आईसी इण्डियन एयरलाइंस फ्लाइट ८१४ के अपहरण मामले की घटनाओं को दर्शाया गया है। काठमांडू कनेक्शन सीज़न 1 का प्रीमियर 23 अप्रैल 2021 को सोनी लिव पर जारी हुआ था। इसके अलावा सीज़न 2 का टीज़र 13 दिसंबर 2022 को जारी किया गया था, और शो का प्रीमियर 23 दिसंबर 2022 को होगा।

कथानक 

सीजन 1
सीजन 1 में काठमांडू कनेक्शन की कहानी १९९३ मुंबई बम विस्फोट की जांच से शुरू होती है। जांच अधिकारी की रहस्यमय हत्या, एक होटल व्यवसायी का अपहरण और एक पत्रकार का पीछा करना, इन तीन अलग-अलग मामलों का संबंध नेपाल की राजधानी काठमांडू से जुड़ा है जिसके जाँच के लिए नये नये सुराग उजागर किये जा रहे हैं।

सीजन 2
सीजन 2 के कहानी काठमांडू से उड़ान भरते ही इण्डियन एयरलाइंस फ्लाइट ८१४ के कुख्यात अपहरण से शुरू होती है। जांच होने पर एक बड़ी अंतर्राष्ट्रीय साजिश का पता चलता है। खतरे की आशंका पर नियंत्रण पाने के लिए जांच एजेंसियां तैनात हैं। दूसरी तरफ, इस घटना का खूंखार अपराधी भागकर साजिश के मास्टरमाइंड से हाथ मिला लेता है। इन सब भयानक घटनाओं के संबंध का पता काठमांडू से लगाया जाता है।

सन्दर्भ

श्रेणी:इंटरनेट टेलीवीजन
श्रेणी:भारतीय जालस्थल